Volume 5/No. 01 email | cdewadi@gmail.com October 02, 2016

“Ka paimang ding” hiai Jesu kampau ahi a, kros a sihna tawn a hiai khawvel a pansan ding a genna ahi. (Sam 22; Isai 53). Pharisaite’n Pa a theih louh ziak un Jesu paina ding mun ah a pai thei kei ding uh. Jesu’n hiai hun Biakbukte Ankuangluina zang a mun chih apan hong paikhawm mipite kiang a thu a genna hun nanung ahita chih thei in a kiang uah vau hilhna thu a gen hi. Pharisaite’n Pa leh Amah a theih louh ziak ua a khelhna ua si ngei ngei ding uh chi’n Jesu’n amau hilh hi. Himahleh Juda sabiak heutute’n Jesu gen tup tak a theisiam kei ua, amahleh amah kithah tum hi’n a ngaihtuah uhi. Jesu’n khalam thil a mawl leh mial ahih na uh a theih in amau lei akipan ahih uh leh amah van a kipan ahih kibatlouhna genthak hi. Jesu, gen teng salam thil in a ngaihtuah ua, hiai in khawvel apan ahi ua, van apan pianthak lou ahi uh chih kichian sak hi.

Tu in Juda sabiak heutute’n Jesu hihna diktak, amah Pa akipan ahi a, Pa in amah a hon sawl ahi a, amah thu a bangmah hih lou, Pa in a hilh bang zel a hih ahi chih leh Pa in amah nuse ngei lou ahi chih thute thei kei mah le uh aman Kros a a kilhbelh ua, a thohnawn khit chiang in hiai teng thudik ahi chih a thei ding uhi.

Hiai thute Jesu’n a gen a zak tak un Juda sabiak heutute’n ginta in sang kei mahle uh, **a thugen ngaikhia mi tamtak in amah gingta uhi Amen.**

 **BCD THUSUAK & KIZAKSAKNA**

**1.** **EVANGELISTIC WEEK / CHIALPINA** : Local Pastor makaih in naupangte hun lemtang et a Kiginni (Saturday) teng sunma dak 10:00 apat neih ding; **October 29th, November 5th, 12th & 19th** teng Pastor Quarter ah. Amun ah lunch & refreshment a om ding a, a tel ding Junior apan Senior pawl naupangte banah a ut om nakleh welcome ahi; kuan/pai mahni kingaihtuah ding ahi. **November 20th** (Nipini) in Nipi Skul Hall ah sunnung dak 2:00 apat neih ding ahi a, pawlchih a naupangte tel ding ahi.

**2.** **OUTING** : **November 26th 2016** (10:00 – 4:00) in Nehru Park ah. Lunch/pot luck tawi ding. Saptuam pumpi aneu-alian tel ding. Kipolhlimna item tuam tuam kisai ding ahi.

**3.** **GRADUATION DAY** : Nipi Skul result a hihhoih bikte – certificates & kipahman hawmna, BCD apan BYF lutdite puankhiakna leh thumsakna, biakna & phatna hun zat ding. Ani & hun – **December 17, 2016 (Kiginni),** Sunnung dak 2:00 pm in; Parish Hall (BCD Hall) ah.

* BCD Supdt./EBCC-CD



**Church Address :** Christ Methodist Church, 1 Butler Road,Tis Hazari (Near St. Stephen Hospital), New Delhi-110054

**Central Delhi Local Pastor Address:** 90-A, DDA Flat, New R-Block, Dilshad Garden, New Delhi - 110095.

(Near Jhilmil Metro Station) Phone. No. - +91 9717532608 (M) 011-22572681(R)

 **Tukum thupi:**

“*Diktatna a*

*kilamthakna”*

*Paunakte*

*14:34*

Volume 5/No. 01 EBCC Central Delhi Publication | for private circulation Oct . 02, 2016

|  |  |
| --- | --- |
| **PRAYER POINTS**\* October kha hon pi kai jiak in kipahthu\* Tuni Sunday Biakna hun a tannei kha teng\*. Pastor te nupa Nepal Missions Field Silver julilee a hoh dam tak a hong tuk kikna dingun. \*Christian Family Seminar loh ching tak a joh jiakin.**Chialna:**(i) Pa T. Chinkhanpau & Nu Chingngaih ten a tanu uh Margaret Jamngaihchiin dt. 29.10. 2016 a pasal nei thumsak hun dt.08/10/12016 11. am in Ebcc Delhi Biakin a uap di’n hong chial uh.(ii) Upa P. Langbiaklian, Shillong in a nau pa P.Chinliankhup leh Ms. Chinlamvung te date 13/10/2016 10.30am in Ebcc Bungmual Biakin a dansiang thou a kitenna uap din hon chial hi**September (Thohlawm): 25/09/2016**Thohlawm (BCD) Rs. 870 Thohlawm (Mipi) Rs. 3185 Sawm-a-khat Rs. 65430Antangpham Rs. 800 DORCED Rs. 800 KTZ Rs. 300 Missionary Vakna(Hq) Rs. 11700Missionary vakna (Local) Rs. 200 Byf Ginna Group Rs. 1950 Building Fund (mi 7 apan) Rs. 20250 **October Biakna Thugentu ding**02/10/2016 Dr. Jeff Sueme, USA09/10/2016 Local Pastor SS Joh. Bung 1016/10/2016 Pastor Khamzalam (Kolkata)23/10/2016 Local Pastor 30/10/2016 Local Pastor.**OCTOBER USHER DINGTE:** **Pasal :** Hnunsang, T. Liankhanding, Uriah Naulak leh Khuplunmang.**Numei** : Siamlalnem, Dolly Nianghoihkim & Cindy Vanlalruat.  | **TUNI BIAKNA PROGRAM****02/10/2016**Pantu : Nu GoununmawiBiakna leh phatna : Worship TeamThilpiak latna : Upa KhamkhansuanSpecial no : (i) Phungliansangte Inkuan (ii) Worship Team**Speaker : Dr. Jeff Sueme, USA** Thupuanna : Benedication : Upa V.Lianzathang**KALNAWN BIAKNA PROGRAM****09/10/2016** Pantu : Nu Mary NingngaihlunBiakna & Phatna : Worship TeamThilpiak Latna : Upa BiakkhanmangPastoral Prayer : Local PastorSpecial No. : Ginmuanthang te InkuanSharing : Maj. H. Lamchinthang Sunday School : Local PastorLatu Johan Bung 10Thupuanna :Hunkhakna : DOXOLOGY. **BCD Conner: 02/10/2016**Devotion Pitu Htp.: SiamliandingHun Pantu : Vungneilam**09/10/2016**Devotion Pitu Htn.: ThiansiamHun Pantu : Nemthiansang |

Volume 5/No. 01 EBCC Central Delhi Publication | for private circulation Oct .02, 2016

 **TUAILAI MEET 2016**

Amun: St. Stephen College  Ani: 14th Oct 2016 ( Indoor) 15th Oct 2016 (outdoors)

 Ahun: 9:00 - 17:00

#**Indoor Items:** \*Solo \*Duet \*Short Speech \*Bible recitation with action \*Quiz \*Drama \*$urprise item hun omdan zir in

#**Outdoor items**: \*Football \*Volleyball \*3- legged relay race \*Back race \*Tug-of-war \*Tui-dip

\*100 meter race

Tukum Tuailai thupi "Tuailai: Thutak leh Diktatna na a kibulphuh Thak na" (Pro 14:34) chih pansan a group chih in BANNER bawl chiat ding ahi.

Tukum kumdang banglou in group 4 om ding a, BYF area 3 te Itna, Lametna leh Ginna te ban ah group 4 na in Nu-leh-Pate hiding hi.

Amau group min ahih leh MUANNA group chih ahi a, a leader te min hiai a nuai a bang ahi-

\*Pa. Thanghnun (Convenor/pasal)  \*Nu Kimno Ngaihte (Convenor/numei)

\*Pa Liansonmuan \*Nu Biakching

\*Pa Shokholim \*Nu Ngailiankim G

\*Pa Ginmuanthang \*Nu Biakching Guite

Tua ban ah NAUPANG tele outdoors kitaiteh na a enkai tu ding a nuai a bang in kiseh hi-

\*Nu Zoan \*Nu Sangte \*Nu Moite.

Naupang te items ding te hiai a nuai a bang ahi:

\***Spoon race \*Balloon race \*Musical chair \*Archery**

 # Huai ban ah Tuailai Meet a jersy colour dingte hiai bang ahi-

\***Ginna – Green \*Lametna – Blue \*Itna – Yellow \*Muanna – Grey**

Huai ziakin ei group colour jersy silh chiat ding ahih man in, hong kizuak chiangin ana lei siausiau din i kingen ahi.Kipak!

\*Hiai hun mangpha leh nuam thei pen a zang ding in kisa khol chiat ni.

\*Pathian in hunhoih leh hunnuam honpiak ding lam en in thumna in delhzui ni!

\*Bangkim Pathian Thupi nading hizaw hen!

\*Dotnop or theih chet nop omleh hiai a nuai a number te contact theih ding

\*T Vungh Biakmuan (Chairman) # 9971391983

\*Thangchinlian(Secretary) # 9899348158

\*Kamtinlal Neihsial (Convenor, Prog & contest) #8745034843

\*Vungthianlun(member, prog & contest) # 9811326849

\*Gousonlian(member, prog & contest)  # 7053668775

Krist a na seppih uh,

Prgm & Contest Dept

BYF EBCC-CD⁠⁠⁠⁠

Volume 5/No. 01 EBCC Central Delhi Publication | for private circulation Oct.02, 2016

**KEI KHAWVEL VAK KA HI (JESU)**

Johan Bung 8:12

Jesu’n Biakinn ‘ sumkoihna mun, numeite huang kichihna mun ah thu a gen hi. Hiai mun Jentelte huang mipi tamtak a om khawm theihna mun ahi. Ni khat paita in Aigupta gam apan a hong pai khiat lai ua Israelte kiang a piak a om tui toh Jesu kitehkhin hi. Tu in Biakbukte Ankuangluina a a sun khiat uh tui toh kibulh hi. A sinsakna mun ah dangka khawnvak li (4) kipahna thupitak toh det ding in om hi. Tumging tum leh lasak leh lam toh thuah in zankhua in hun zang ua, Biakinn a vak in Jerusalem khawpi tanvak hi. Hiai bang a Biakbukte Ankuangluina zat ahih lai in Jesu’n **Khawvel Vak** **ka hi**, a chi hi.

Thukhun lui ah vak in etsak poimoh tak a nei. Aigupta gam pawtsanna toh kisai Biakbukte Ankuangluina in Isaelte mei leh meikuang kitung (cloud leh pillar of fire) a phawk sak zel hi. Hiaite mei leh meikuang kitung zang in Pathian in Israelte gamdai a paina uah pi in makaih hi (Exsodas 13: 21-23). Sam gelhtu in, Toupa ka vak ahi, a chi hi (Sam 27:1). Huan hong tung ding kumpigam ah Toupa’ Sikha Jentelte adia vak ahi dia, kawlmong tan pha ah aman Toupa’ hotdamna a puak ding chih ahi (Isai 49:6). Jawlnei Zakaria in vak leh tui hingte kigawm ding ahi chi’n a na gen a, Biakbukte Ankuangluina ah hiai thil nihte etsak ahi a, hiai thilte phawkna mite’n a neih lai un, **Jesu’n** **khawlvel vak ka hi**, a chi hi. Jesun Khawvel vak ahihna ahihleh khalam a mial bikbek khawvel a thutak thei ut a zong mite aman a vaksak ziak ahi. Amah nungzuihte kia in vak ahih na hamphatpih uhi. Amah Israelte kia a adia vak hilou in khawvel pumpi ading a leng vak ahi a, **amah zuite kuamah khalam mial ah a khawsa ngei kei uhi.** Jesu’n Khawvel vak ka hi a chih Pharisaite’n selkalh pah uhi. Nangmah thu theisak na hih ziak in na thu theihsak a dik kei, a chi uhi. Amau Jesun’n numei angkawm lai a mat uh a ngaihdam lai a a thugen amah selna ding in zang uhi. Huai numei hektu teng a kigelmang khit nung un, Dan in theihpihtu nih hiam thum hiam thu a khelhna hikip ding chih ahih chiang in a theipih tu kuamah om nawn lou ahih man in Jesun’n huai angkawmnu paisak hi. Jesu amah leh amah kitheihpih ahihman in Dan in a ngiat a tangtun kei hi. Huaiziakin Jesu’n thu theihsak a dik kei chi’n sel uhi.

**Jesu’n amah Pathian akipan hong pai ahihziak in thuneihna amah mah in nei** **ahihman in a thu theisak a dik hi**. Theihna leh thukhenna a kizom a, nou Pharisaite’n khalam theihna dik na nial ziak un, vai na hawm thei kei uh. Pawlam latdan in na hawm uh. Pathian kei hon theihpihtu ahi, chi’n Jesu’n amau dawng hi.

Pharisaite kiang a Jesu’n Pa in a hon sawl ka hi a, amah kei hong theihpihtu ahi, a chih leh Pharisaiten, na pa koi ah? Chi’n dong uhi. Jesu’n a kiang ah, Pa na thei kei uh, Pa thei hile uchin kei leng na hon theita ding uh, chin dawng hi. Hiai bang thute Jesu’n a gen ziak in amah hua in iplah mahmah ua, himahleh Pathian’ hun seh a tun nai louh ziakin kuamah in amah a man kei uhi.